Ханс Магнус Енценсбергер
Находка в снега

Превод от немски: Венцеслав Константинов, —

chitanka.info

едно перо загуби брат ми

гарванът

три капки кръв проля баща ми

разбойникът

падна лист в снега

от смриката

пантофка нежна на моята невяста

писмо от господин Незнайко

камък пръстен копа слама

погребани от ланшната война

така отдавна

смачкай писмото

пантофката скъсай

напиши върху листа с перото:

камък бял

черна слама

червена следа

ах как хубаво е че не зная

как се казват моята невяста

и моята страна и моят дом

и моят брат

и аз самият

1960

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.